Honey, hem de parlar.
Ara? Parla.
Què veus al teu voltant?
Nens.
Nens amb son.
Què n'aprenem, d'això?
Honey!
Què n'aprenem?
Que és injust, com es tracta als nens.
Mira quina hora és. L'escola comença a les 7:00.
I ens obliguen a aixecar-nos a les 6:00.
No és just. L'horari de l'escola no està bé.
Si dorms quan toca, l'horari està bé, oi?
Mira, Honey, dormir bé ajuda a concentrar-se millor.
I, si et concentres, treus notes més bones.
I les notes bones et porten a un bon futur.
Ara ja sé què vull ser quan sigui gran:
directora d'escola.
Per poder canviar el sistema.
Vols dir els horaris?
Totes dues coses.
Ahir volies ser maquinista.
Directora és millor.
Tothom pot conduir un tren,
però ningú no pensa en els nens.
Jo sé com pensen els nens. Els adults, no.
Ah, no? Qui et va portar a classe de karate?
Si no t'hi hagués portat, sabries que t'agrada el karate?
Vols classes de ball?
No! Sisplau, ball no.
Tinc dos peus esquerres.
No tens dos peus esquerres.
Balles molt bé.
A l'oncle V. li agrada molt.
- Ah, sí? - Sí.
Però no vull ballar.
Escolta, qui és la mare?
Demà comences les classes, va.
És molt fàcil guanyar una discussió amb la carta de la mare.
Espera.
- Sempre estaràs... - Alerta.
- No aguantaràs... - Ximpleries de ningú.
- Si et volen fer mal... - No els deixaré.
- El primer cop... - Serà el meu.
Tinguin.
- Gràcies. - Gràcies.
Necessiten res?
La Nadia ha dit que sí al ball?
Després de fer el numeret.
Però ha acceptat! Que bé, li encantarà.
I, quan comenci a gaudir-ne, serà la millor.
- Això espero. - Honey.
Encara no t'he vist ballar.
Escolta, Vivek, aniré a comprar algunes coses al mercat.
És una llista llarga. Necessitaràs ajuda.
Me'n sortiré. Déu no em va donar altura,
i ho compenso amb força.
Prepararàs els papers del banc?
Podrem ampliar el cafè quan ens donin el préstec.
Per això m'encantes com a sòcia.
Tu em dones suport i jo te'l dono a tu.
Som el millor equip.
Me n'he d'anar.
Deu rúpies!
Aigua a deu rúpies! Deu rúpies!
Quel est votre nom ?
Je m'appelle...
I el nom.
Je m'appelle Nadia.
Molt bé.
Un altre cop.
Je m'appelle...
Molt bé. Ara diguem: "Com estàs?"
JUGA
Comment ça va ?
Molt bé, alumnes. Podem dir-ho tots junts?
Comment ça va ?
Com responeu a això? "Estic bé."
I com es diu en francès?
- Ça va bien. - Senyoreta!
I com dic "estic bé"?
- Ça va bien. - Perfecte! Tornem-hi.
Ça va bien.
BOMBAI
Talleu! Caram, quin espectacle!
- Conduiré la moto cap a tu. - Perdoni.
Ha estat bona? Bona tarda.
- Ei. - Seràs malparit!
Li posaré el teu nom al meu gos.
Què ha passat? El mestre t'ha fet treballar massa?
T'has quedat sense força?
Què tal l'escena?
Ha estat la bomba, nano.
M'has posat el cor a mil.
Demana al mestre que ens deixi fer una escena junts.
Bona idea. Fem un doble salt mortal.
Jo seré Terminator i tu, Predator.
A l'inrevés.
Jo, Terminator i tu, Predator.
- M'ho vaig demanar l'últim cop. - I jo també.
Següent!
- Acció. - Hola, em dic Honey.
I aquest és el meu perfil.
- Comencem? - Sí.
Acció.
A on?
A Suïssa?
Caram, Sonam!
- Muntanyes precioses... - Què fas?
El text, senyor Amar.
Això és el text de l'amiga. El paper ja està assignat.
Per a què és el càsting?
Una noia de poble.
- No encaixes en el paper. - No, esperi.
Puc fer qualsevol cosa. Què vol que faci?
Sorpresa.
- Què? - Fes veure que estàs sorpresa.
Sí, ho puc fer, això.
Una mica més.
Ara espantada.
Una mica més.
Ara barreja-les.
Una mica...
Crida.
Més fort.
Més!
La mare que et va...!
- Què? - Com et trobes?
Tinc mans màgiques.
Ah, sí? Què més tens màgic?
Hola, Jagan.
Què feu aquí, Ludo?
Ha trucat el pare. Té un encàrrec.
Vol parlar dels detalls. Quan podem quedar?
Rahi, mestre.
Potser el director vol fer una altra presa.
- Bunny? - Mani.
Fem una altra presa. Estaves desenfocat.
El que calgui. Estic al seu servei.
- Doncs afanya't. - Sí.
Quan acabi.
- Bunny. - Ja vinc, mestre.
Centreu-vos, nois.
Digue-ho al càmera.
Ho he vist.
He vist que ho tens.
A què es refereix?
Tens fusta d'actriu. Pots arribar a ser una estrella.
No malgastis el teu talent.
Fes el que calgui. No et facis enrere.
Vols el paper de l'amiga?
És un paper maco, suculent i sexi.
I, creu-me,
podria llançar la teva carrera.
No ho pensis gaire.
Recorda't que faràs el que calgui
per aconseguir el paper.
Porta'ns una mica de te i masala dosa.
M'han dit que una noia maca i amb talent li ha clavat
un bon cop al director.
Em trec el barret. Ha anat directa cap al director.
Va, menja, deus tenir molta gana.
- Té. - De debò volia el paper.
Bunny, com fa la dita? Acabaré a la carretera?
- Al carrer. - Al carrer.
Soc jo, tal qual.
Fa mesos que no pago el lloguer.
He buscat pertot arreu, però no hi ha feina.
Em sento inútil. Què estic fent?
Per a qui ho faig?
Què hi faig, aquí?
Per què vaig venir a Bombai?
- Honey... - No valc res.
Honey, ara menja. Ja et desfogaràs després.
S'ha acabat, n'estic farta.
"S'ha acabat, no valc res..." A què treu cap, això?
Tots et valorem molt.
M'importes molt. Tinc un afecte especial per tu, de debò.
Honey, mira'm.
Honey, tu vals molt.
Confio que algun dia faràs alguna cosa important.
Necessito guanyar diners ja.
- Quants en necessites? Jo t'ho pago. - No vull caritat.
Tinc feina per a tu.
Què et penses? Que em guanyo la vida fent de doble?
Tinc una altra feina que em dona més diners.
Quina feina?
És com actuar.
Però no hi ha filmacions ni càmeres. És la vida real.
Hauràs de passar mitja hora amb algú.
Vols que dormi amb algú?
Què? He dit això, jo? Creus que mai et demanaria...?
D'acord, disculpa'm. Però sembla arriscat i tèrbol.
Gràcies, però no.
Senyora, vostè és de la 203?
- Agafi les seves coses. - No ho pot fer, això.
Ha tret les coses sense avisar-me'n?
No li he demanat dos dies?
El gerent no pot esperar. Agafi-ho tot.
Pagaré el lloguer al Chaddha personalment.
Com vulgui, però emporti's les coses.
És increïble! Així no es tracta una dona.
No és cosa meva!
- Trucaré a la policia. - Sí, au, faci el que vulgui.
No moguis el matalàs d'allà.
No tenim espai ni per respirar i ens en portes una altra?
Ens pagarà?
NADIA, LA INTRÈPIDA A REINA DE DIAMANTS - HO PROVARÉ TOT!
David D'Souza vindrà a recollir un objecte de tecnologia punta.
Què en sabem, dels seus moviments?
S'estarà a Bombai un parell d'hores.
Recollirà el dispositiu al vespre, anirà a l'hotel
i volarà a Londres l'endemà.
Tenim un temps limitat.
Jo vaig trobar l'hotel i el número d'habitació.
Gràcies, Ludo. Què faríem sense tu?
No ho sé.
Però hem d'anar amb compte. Hi haurà seguretat.
I als traficants d'armes
els agrada marcar estil.
Centreu-vos! Això és seriós.
I què estic fent? Jugar?
- Estic treballant. - Amb trastos del mercat?
Són els millors, saps?
No trobaràs res millor ni més barat.
Espera i ho veuràs. Les comunicacions seran immillorables.
- Quin és el pla? - És fàcil.
Entrem a l'habitació de D'Souza i robem el dispositiu
perquè el Ludo pugui tocar-se amb ell.
Entrem i sortim sense ferir ningú, d'acord?
Un pla fantàstic. Quin líder més espavilat!
Honey?
Faré la feina. Què he de fer?
FI
DIRECTOR ARYAMAN CHOUDHRY
TRUCA A V.
Senyor, he de fer una trucada. Pot marcar aquest número?
432731.
Necessito el permís dels teus pares per fer la trucada.
Deixi-ho estar, ja ho faig jo.
Ei!
- Digui? - Oncle V.?
Nadia?
La Honey m'ha dit que et truqui si fa tard.
- Encara no ha tornat? - No.
- D'acord, espera. Aniré a casa. - Oncle V.
- Què? - M'has de recollir.
Recollir-te? A on? Nadia, on ets ara?
Al cinema.
1992 BOMBAI
- Després de tot? - Què és tot?
- Què he fet? - T'ho dic?
- Res! - T'ho dic?
No has fet res més que estressar-me.
Tinc cabells blancs.
Vaig venir per fer de prota i només soc l'amic.
- Redeu! - Quina barra!
He fet molt per tu!
I així m'ho agraeixes? Amb aquestes falsificacions?
Amb regals barats.
- Té, t'ho torno tot! - Ei!
Tampoc no portaves marques cares abans!
La meitat les has conegudes pels meus regals.
És l'habitació 1101.
- Quin aspecte té el dispositiu? - Què vols dir?
És rodó, és quadrat? És com la teva cara?
- És així. - Idiota!
Deixeu-vos d'estupideses.
- No em provoquis. - Calla.
Mireu, el pla és molt simple.
La Honey no podrà entretenir el David gaire estona.
Tenim molt poc temps per trobar el dispositiu,
que, segons el Ludo, no sabem quin aspecte té, oi?
És entrar i sortir. Tot molt ràpid.
Saps què? Ves-te'n a pastar!
Ves-te'n tu a la merda!
Doncs sí, me'n vaig.
Gràcies, molt amable.
No és res.
Necessito una copa.
Ho he petat.
Petat? Has arrasat! Has estat genial.
Actues molt bé a la vida real. La càmera t'intimida o què?
- Una paraula més i te'n penediràs. - Si t'estava elogiant.
Però el teu xicot sobreactuava.
És actor?
Pobre Bhuvan. En deu mesos no ha aconseguit cap paper.
S'ha desfogat aquí.
Honey, creus que el David vindrà?
Sí, la noia sexi sempre funciona.
No només la noia sexi, la noia sexi que plora.
La comunicació és clara? Podeu sentir-ho tot?
Molt clara. Que emocionant.
És tecnologia punta, Ludo!
Almenys algú aprecia les meves habilitats.
- El David ve a rescatar-me. - D'acord, rebut.
Nois, preparats! Som-hi.
Vinga, no ploris, sisplau.
M'ha sabut greu per tu.
I he vingut a veure si et trobaves bé.
- Estic bé, senyor. - David.
Digue'm David.
Noorie.
Et puc convidar a una copa, Noorie?
Estic casat. Només és una copa, res més.
Què vols beure?
- Vodka martini. - Una elecció interessant.
Un vodka martini per a ella i un whisky per a mi.
Chacko, tu mira allà.
Busca un dispositiu o un disc.
Un objecte tècnic que tu no entendries.
No he trobat res, i tu?
- No. - On és el Ludo?
Bunny, Chacko,
hi ha una caixa forta.
Saps què? Si m'ho permets,
aquell noi no et mereixia.
Només un beneit deixaria una bona noia com tu.
Com saps que soc una bona noia?
Au, va, només cal mirar-te.
Però aquell noi?
M'estava enfuriant de veure'l barallar-se amb tu.
Ho he fet tot per ell.
Ja t'ho dic, que no et mereix. És evident.
Em vaig enrotllar amb el seu amic, res més.
Ho entenc.
Tothom comet errors. És normal.
I amb el seu cosí.
Només van ser dos... o quatre cops. Només quatre cops.
Bé, les aventures són això: aventures.
El que importa és a qui estimes.
No es tracta d'amor, David.
- Llavors? - No es tracta d'amor.
Una noia té les seves necessitats, saps?
Tothom té necessitats, esclar.
L'amor és molt tancat de ment.
Totalment, és molt dels anys 80, de fet.
Som als anys 90!
Vivim en un món modern, oi?
Sí que és modern.
Sí!
- Què és? - Tecnologia avançada.
Aquest videojoc?
Aixeca el cap i agraeix als déus...
que jo sigui al teu equip.
Ho tens?
El disc no és aquí.
Em recordes a la meva dona.
Des que em va deixar, la vida és trista.
Potser semblo feliç per fora,
però, sincerament...
per dins soc tendre.
- Ja la veig. - Què?
La teva tendresa interior.
Deixa estar la tendresa. Tenies tota la raó.
Saps què, Noorie? Anem a la meva habitació
a beure una mica més i gaudir del moment.
En realitat, he de marxar.
- Fa un moment estaves trista. - Però ja estic més bé.
M'he oblidat del meu xicot. Moltíssimes gràcies.
Quina escalfabraguetes!
- Ho he fet bé o no? - Molt bé.
Heu robat el que volíeu?
No, potser ho porta a sobre. A la butxaca.
I ara què fareu?
Ves-te'n a casa. Trobarem alguna solució.
Nano, menjo alguna cosa i marxo.
- Pla B. Pla B. - Pla B.
- Entrarem des de dalt. - D'acord.
Jo l'agafaré.
- Honey, marxa. - Tenim una oportunitat.
Puc tornar, però m'has de pagar el doble...
No, el triple.
Si ho vol fer, deixa-la.
No me n'havia oblidat del tot.
- Què? - Del meu xicot.
Encara el porto aquí. Una mica.
Quan he sortit, m'he adonat que estava millor amb tu.
Bunny, és mort?
No, amb aquesta dosi estarà inconscient un parell d'hores.
Neteja-ho tot i agafa el disc.
He trobat una cosa quadrada, Bunny. Negra i fina.
- Sembla una cosa electrònica. - És això, agafa-ho i marxa.
D'acord, me'n vaig.
Ei.
- Amb qui parlaves? - Merda!
Amb ningú.
M'estaves gravant?
Vine aquí!
Ni parlar-ne, no podem trencar el protocol.
- No la podem deixar. - No, Bunny.
- No és de l'equip. - No...
No sap on s'ha ficat.
Qui ets?
Només soc una actriu.
Ludo, hi he d'anar, hòstia!
Germà, ens posaràs en risc a tots.
Chacko, digue-l'hi.
Hi ha molta seguretat.
No hi podem tornar.
Me n'ocuparé.
- També necessitem el disc. - No.
M'han pagat 2.000 rúpies per portar aquest vestit.
Cregui'm.
No sé res. Treballo en la indústria del cinema.
Qui t'ha pagat?
No ho sé. Sisplau, deixi'm anar.
Sisplau, a la cara no. A la cara no.
- Amb qui parlaves? - De debò que no ho sé.
Pot parlar amb el meu agent.
Tinc la targeta a la bossa. Un minut, només...
Treballes per a en Vishwa?
En Vishwa?
No conec cap Vishwa.
Sisplau, deixi'm marxar.
Si vols marxar, comença a parlar ja.
Qui és aquest? Agafeu-lo!
Què està passant, Bunny?
Estàs bé?
Sí.
Toquem el dos!
Però què passa?
Després t'ho explico, va!
Com és que saps lluitar així?
A totes les unitats: som-hi!
Afanyeu-vos!
M'ho vols explicar?
- Posa't això. - Bunny!
Ludo, el disc.
Ves i diposita'l. Va, va!
- D'acord. - Bunny, què passa? Qui és en Vishwa?
- Qui? - En Vishwa?
En David ha dit que us enviava ell.
No conec cap Vishwa.
- Ha fet més preguntes? - Què dius?
M'ha apallissat!
I no els he dit els vostres noms.
- De res. - Gràcies, seu.
Podrien ser ells.
Merda, som-hi!
Hòstia, són ells!
Fènix, on és Bravo?
Unitat Bravo en camí, senyor.
No, no, no! Per sota no, per sota no!
No!
Tu què trobes?
Jagan!
Han disparat al Jagan!
Merda!
Accelera!
Chacko, dreta.
Ei!
Què mires, imbècil? Mou-te!
Merda!
- Chacko, estàs bé? - Sí, estic bé.
Ens trobarem a la intersecció.
Allà, just davant.
Honey!
Honey?
Merda! Aguanta.
DIRECTORA
Ha sigut en Vishwa?
N'estic segur. Eren professionals.
No he pogut recuperar el disc.
Com has pogut perdre el disc, Shaan?
El projecte Talwar es va crear per eliminar gent com en Vishwa.
I va el seu equip i et roba el disc?
A més a més, saps què és el pitjor?
No tenim ni idea de qui és en Vishwa.
Només sabem que és el seu nom en clau.
Això s'ha cremat del tot. Ho llenço?
No, deixa-ho.
Però qui s'ho menjarà, senyor?
Li posarem alguna cosa dolça.
No, no cal.
Comença amb les notícies dolentes.
En David ha dit el teu nom en clau: Vishwa.
Sospiten de nosaltres. Era una operació de la Zooni.
Hi havia agents esperant-nos.
Quan ja no ens necessiten, ens convertim en una càrrega per al món.
No entenc per què ens aferrem als morts.
Jo el puc cuidar.
No cal que et preocupis per Rolo.
- Era del meu marit... - Ja ho sé.
És el gos del senyor Rinzi.
Has desatès l'única responsabilitat que t'he donat.
En Vishwa sabia allò d'en David.
L'intercanvi.
- Vol dir que... - Talwar està en marxa.
I la civil que hi has implicat sense el meu consentiment?
Està ferida, però es posarà bé.
Però en Jagan...
Aquesta guerra és nostra, fill.
Vivim i morim per ella. Ja ho saps.
És un sacrifici necessari.
BUCAREST
Honey!
RECORDATORI REVISAR EL PORTAL
"El rei Dasharatha va sentir l'aigua.
"Va treure el seu arc i una fletxa i la va llançar.
"Un crit de dolor va omplir l'aire.
"Oh, no! El rei es pensava que era un animal, però no ho era.
"Havia disparat al pobre Shravan.
"El rei va anar a veure els pares.
"Estaven destrossats. Els va demanar perdó.
"Però no, estaven molt dolguts.
"I van maleir el rei Dasharatha.
"Igual que morim nosaltres, tu moriràs per la pèrdua del teu fill.
"I es van ofegar en el mateix riu."
Oncle V., per què m'expliques sempre històries tristes?
Tothom mor o el maten.
- Encara soc una nena, saps? - Me l'has donat tu, el llibre.
I has de conèixer aquestes històries. Pregunta'm per què.
Per què?
Perquè ens ensenyen la nostra cultura
i la nostra història.
La pròxima vegada, explica'm una història divertida.
La pròxima vegada, et llegiré històries d'Akbar-Birbal.
Són molt divertides, creu-me.
On és la Honey? Encara no ha tornat?
És força tard.
Tornarà. En aquestes situacions, s'ha de ser pacient.
Quines situacions?
Merda!
Som-hi.
Sí?
La Honey ens ha enviat a recollir la seva filla.
Vostè coneix la Honey?
Sí, senyor.
L'ha enviat a recollir la seva filla Maya?
Sí. Que hi és, la Maya?
No es diu Maya. Qui és vostè?
BUCAREST
1 MISSATGE NOU DE BREAKDANCER
Per fer el viu.
Què espereu? Aneu a buscar-la.
La Honey és viva. Tens una filla.
Estan en perill. En algun lloc de Nainital.
AJUDA
No, no, no, no! Merda!
Subtítols: Nahuel Martino González
Supervisor creatiu: Guillermo Parra